Olyan ajándékot kaptak a kórházak, amiért fizetniük kell

Az Emberi Erőforrások Minisztériuma hónapok óta dolgozik egy intézkedéscsomagon, ami a „férfiak meddőségének visszaszorításáról” szól, írja a hvg.hu. A javaslat „találó” elnevezést is kapott, ez a

Nemzeti Humán Reprodukciós Program.

A program célkitűzései a következők:

feltárni a meddőség okait,

megelőzéssel tenni a terméketlenség ellen,

ha lehetséges, a „nemzőképesség visszaállításával” megoldani a problémát,

növelni a születések számát.

A lap által megkérdezett szakemberek mind egyetértettek abban, hogy valóban komoly, és ennek ellenére mégsem eléggé közismert probléma a férfiak meddősége.

A javaslattól egyébként a készítők azt várják, hogy „hozzájárulnak az egészséges nemzet korszakának kiépítéséhez és a nemzeti egészségvagyon növeléséhez”.

A tervezetből kiderül továbbá, hogy nem születik elég gyerek az országban, egész konkrét számadatokkal szolgálnak:

a kormány intézkedései ellenére tavaly a magyar népesség 41 300 fővel fogyatkozott, és 90 ezer alá csökkent a születő gyermekek száma.

A minisztérium adatai szerint a terméketlen kapcsolatok felénél a férfiaknál igazolható probléma miatt marad el a gyermekáldás, így andrológiai problémák, vagyis olyan betegségek, szervi elváltozások miatt, amelyek csökkentik a férfiak nemzőképességét, például amikor a hímivarsejtek alacsony száma, vagy csökkent megtermékenyítő-képességük jelentik a gondot.

Kiemelt kép: Bielik István / 24.hu